ไทยรัฐทีวี

ไทยรัฐทีวี เป็นช่องโทรทัศน์ภาคพื้นดินระบบดิจิทัลในประเทศไทย ความละเอียดสูง ผลิตโดย บริษัท ทริปเปิลวีบรอดคาสต์ จำกัด ในเครือหนังสือพิมพ์ไทยรัฐ โดยมีรายการที่ได้รับความนิยม มากมาย เช่นข่าวใส่ไข่ เป็นต้น

ประวัติ 
ตั้งแต่วันที่ 1 เมษายน พ.ศ. 2557 ไทยรัฐทีวีเริ่มทดลองออกอากาศ ผ่านอุปกรณ์รวมส่งสัญญาณ ของ บริษัท อสมท จำกัด (มหาชน) เป็นภาพทดสอบพร้อมเสียงระบบดอลบี 5.1 

ก่อนหน้านี้ เมื่อวันที่ 11 พฤศจิกายน พ.ศ. 2556 ฝ่ายข่าวไทยรัฐทีวีทดลองออกอากาศผ่านอินเทอร์เน็ตรายงานสดการอ่านคำพิพากษาศาลอาญาระหว่างประเทศ กรณีตีความคำพิพากษาคดีปราสาทพระวิหาร

เริ่มออกอากาศวันที่ 24 เมษายน 2557 เวลา 18:00 น. เวลา 19:00 น. จึงเข้าสู่ภาคข่าวประจำวัน ไทยรัฐนิวส์โชว์ ก่อนมีการถ่ายทอดสด พิธีเปิดไทยรัฐทีวี ซึ่งจัดขึ้นที่เซ็นเตอร์พอยต์สตูดิโอ ซอยลาซาล โดยนำเสนอในรูปของรายการพิเศษ ทีวีแบตเทิล ระหว่างเวลา 19:15-21:00 น. ซึ่งแสดงตัวอย่างรายการใหม่ คราวละสองรายการ แล้วให้ผู้ชมในสตูดิโอ ลงคะแนนให้รายการทั้งสอง เมื่อได้ผลว่ารายการใดมีคะแนนมากกว่า ไทยรัฐทีวีจะนำรายการนั้นมาออกอากาศ ในผังรายการระยะแรกสุดของช่อง

เทคโนโลยี 
ไทยรัฐทีวี จัดซื้อระบบบริหารกราฟิกออ­กอากาศ (Broadcast Graphics; BG) ของบริษัทวิซอาร์ที (Vizrt) จากประเทศนอร์เวย์ มูลค่า 1,400,000 ดอลลาร์สหรัฐ ซึ่งช่องโทรทัศน์ชั้นนำของโลก อย่างซีเอ็นเอ็น, บีบีซี, อัลญะซีเราะฮ์, ซีซีทีวี, เอ็นเอชเค จัดซื้อไปใช้งานเช่นกัน นอกจากนี้ ยังจัดซื้ออุปกรณ์กระจายเสียง ด้วยเทคโนโลยีระบบดอลบี เพื่อให้เสียงในการออกอากาศ เป็นไปอย่างคมชัด ทว่าต่อมาราวเดือนธันวาคม พ.ศ. 2557 กลับยกเลิกการส่งสัญญาณเสียง ในระบบดอลบีดังกล่าวลง

จากการที่ไทยรัฐทีวีใช้ระบบกราฟิกออกอากาศของวิซอาร์ที ทำให้กราฟิกบนหน้าจอในระหว่างการออกอากาศ มีความโดดเด่นกว่าช่องอื่นๆ เช่น ช่วงก่อนเข้ารายการและช่วงก่อนตัดเข้าสู่ช่วงพักโฆษณา อัตลักษณ์จะมีการเคลื่อนไหวเข้าและออกตลอดเวลา รวมถึงมีการแสดงอัตลักษณ์ในช่วงเทศกาลต่าง ๆ อีกด้วย

ทั้งนี้ ไทยรัฐทีวีเป็นสถานีโทรทัศน์ช่องแรกในประเทศไทยที่นำข้อความจากแอพลิเคชันไลน์ของผู้ชมมาแสดงขึ้นบนหน้าจอ โดยใช้บัญชีไลน์กลางของไทยรัฐเอง โดยไทยรัฐทีวีเริ่มนำเสนอในลักษณะนี้เมื่อวันที่ 1 สิงหาคม พ.ศ. 2558 โดยแสดงเป็นแถบถัดจากสัญลักษณ์รายการที่มุมล่างซ้าย ก่อนที่ในเดือนกุมภาพันธ์ พ.ศ. 2560 ได้ย้ายลงมาไว้ที่ด้านล่างของจอ เพื่อความต่อเนื่องในการแสดงข้อความ ซึ่งต่อมาสถานีโทรทัศน์ไทยหลายช่องทั้งที่เป็นฟรีทีวีดิจิทัลรวมถึงช่องโทรทัศน์ดาวเทียม ต่างนำรูปแบบดังกล่าวไปใช้กับแต่ละช่องตามลำดับ

ไทยรัฐทีวีใช้ช่องยูทูบ ของไทยรัฐเองในการถ่ายทอดสดรายการต่าง ๆ เช่น ถ่ายทอดสดรายการกีฬาต่าง ๆ หรือถ่ายทอดสดกิจกรรมพิเศษ หรือเหตุการณ์ข่าวที่เกิดหลัง โดยไม่มีโฆษณาคั่น แต่จะแทนที่ด้วยโฆษณารายการต่างๆของสถานีฯ (กรณีดึงสัญญาณจากการออกอากาศปกติ เช่น ถ่ายทอดสดโตโยต้ามวยไทยลีก ฯลฯ) และภาพบรรยากาศสดจากสถานที่ที่ทำการถ่ายทอด (กรณีใช้สัญญาณแยกต่างหาก เช่น ถ่ายทอดสดศึกยอดมวยไทยรัฐ ฯลฯ)

ผู้ประกาศข่าวและผู้รายงานข่าว

ผู้ประกาศข่าวและผู้รายงานข่าวที่มีชื่อเสียง 
 กรรชัย กำเนิดพลอย
 คชาภา ตันเจริญ
 คะนึงนิจ จักรสมิทธานนท์
 ทักษอร ภักดิ์สุขเจริญ
 พิมลวรรณ หุ่นทองคำ
 พุทธชาด พงศ์สุชาติ
 ภาคภูมิ พันธุ์สถิตย์
 เขมสรณ์ หนูขาว
 ทัศนัย โคตรทอง
 ทัชธร วงศ์วานิช
 อารียา เฟื่องประดิษฐ์กุล
 ณัชฐพงศ์ มูฮำหมัด
 พีระวัฒน์ อัฐนาค
 พงษ์เกษม สัตยาประเสริฐ
 วราภรณ์ สมพงษ์
 อรชพร ชลาดล
 สืบสกุล พันธุ์ดี
 มลฤดี ตันนุกูลกิจ
 จุฑารัตน์ เอื่ยมอำพันธ์
 สุภาพ คลี่ขจาย
 วรปัฐ อรุณภักดี
 ชนะ เดชภิรัตนมงคล
 ชิสา อธิบุญญาโชค
 รัชตวรรณ โพชนุกูล
 เทพฤทธิ์ เอี่ยมต่อม
 แจ็คเกอรีน
 ณัฐญาณี รัตนไพฑูรย์
 พิมพ์รจิต เอื้อวงษ์ชัย 
 เรือนขวัญ ขุนวงศ์

ผู้ประกาศข่าวและผู้รายงานข่าวในปัจจุบัน

ผู้ประกาศข่าวและผู้รายงานข่าวในอดีต 
 โมไนย เย็นบุตร (ปัจจุบันอยู่ทีเอ็นเอ็น 16)
 ขวัญ โม้ชา (ปัจจุบันอยู่โมโน 29)
 ชัยรัตน์ ถมยา   (ปัจจุบันอยู่ที่ NHK World Radio Japan ภาคภาษาไทย)
 ธนากร ริตุ (ปัจจุบันยุติทำหน้าที่แล้ว)
 สินีวรรณ ศรียา (ปัจจุบันยุติทำหน้าที่แล้ว)
 อภิวัฒน์ จ่าตา (ปัจจุบันยุติทำหน้าที่แล้ว)
 มนุชา เจอมูล (ปัจจุบันอยู่ทีสปอร์ต 7ในนาม Mainstand)
 ดารินทร์ หอวัฒนกุล (ปัจจุบันยุติทำหน้าที่แล้ว)
 พงศ์สุข หิรัญพฤกษ์ (ปัจจุบันยุติทำหน้าที่แล้ว)
 สรานี สงวนเรือง   (ปัจจุบันยุติทำหน้าที่แล้ว)
 สุรพัศ จารุมณี    (ปัจจุบันอยู่ทีสปอร์ต 7)
 ชูวิทย์ กมลวิศิษฎ์  (ปัจจุบันยุติทำหน้าที่แล้ว)
 กมลวรรณ การีพัฒน์ (ปัจจุบันยุติทำหน้าที่แล้ว)
 มาสิริ กล่อมแก้ว (ปัจจุบันอยู่พีพีทีวี)
 สมศักดิ์ ศรีชุ่ม (ปัจจุบันอยู่ช่องเวิร์คพอยท์)
 ณัฐพร เถาตะกู (ปัจจุบันยุติทำหน้าที่แล้ว)
 คุปตนันต์ พิสิฐมหันต์ (ปัจจุบันยุติทำหน้าที่แล้ว)
 จอมขวัญ หลาวเพ็ชร (ปัจจุบันอยู่ The Matter)
 วรันธร สมกิจรุ่งโรจน์ (ปัจจุบันอยู่ทีสปอร์ต 7ในนาม Mainstand)
 ศักดิ์สิทธิ์ บุญรัตน์ (ปัจจุบันอยู่อมรินทร์ทีวี)
 วุฒิศักดิ์ ตันเจริญ (ปัจจุบันยุติทำหน้าที่แล้ว)
 รพีพรรณ เรืองศรี (ปัจจุบันอยู่เนชั่นทีวี)
 วิรวิชญ์ เจริญเชื้อ (ปัจจุบันอยู่ทีสปอร์ต 7)
 ศุภโชค โอภาสะคุณ (ปัจจุบันอยู่อมรินทร์ทีวี)
 นัฐชา กิจโมกข์ (ปัจจุบันอยู่ทีเอ็นเอ็น 16)
 รสริน ประกอบธัญ (ปัจจุบันอยู่ช่อง 7 เอชดี)
 ฝน ธนสุนทร (ปัจจุบันยุติทำหน้าที่แล้ว)

ดูเพิ่ม 
 หนังสือพิมพ์ไทยรัฐ
 รายนามผู้ประกาศข่าวและผู้รายงานข่าว สถานีโทรทัศน์ไทยรัฐทีวี

อ้างอิง

แหล่งข้อมูลอื่น 
 เว็บไซต์อย่างเป็นทางการ
 "ไทยรัฐทีวี" พร้อมเกินร้อย พิสูจน์ฝีมือ!! ก้าวใหญ่ทายาทเจนเนอเรชั่นสาม
 จับตา “ไทยรัฐทีวี” ในวันที่ยังไม่มีจอแก้ว
 จำให้แม่น! เปิดผัง 'ช่องดิจิตอล' จานไทยคม

ช่องข่าวในประเทศไทย
สถานีโทรทัศน์ในประเทศไทย
หนังสือพิมพ์ไทยรัฐ
บริษัท วัชรพล จำกัด
โทรทัศน์ระบบดิจิทัลในประเทศไทย